  Анжелика Тихонова корреспондент Удмуртиысь Ува-Вавож сюреслэсь кыкетӥ люкетсэ тупатъязы. Со сярысь «Удмуртавтодор» огазеяськонлэн «ВКонтакте» мерлыко вотэсысь огиназ ивортэмын. Тупатъян ужъёс улсын сюресчиос изъянмем асфальт шобретсэ быдэсак куштӥзы, тужгес зол бырем интыоссэ рос-прос тупатъязы, асфальтобетонлэсь кык сӥ шобрет вӧлдӥзы. Со сяна сюрес дуръёсты щебеньлэсь суретэн но асфальтогранулятэн юнматӥзы, баръеръёс пуктӥзы, сюрес пусъёсты но саклыкез висъятӥсь юбоосты выльдӥзы Сюресэз «Кышкыттэм но ӟечлыко автомобиль сюресъёс» йӧскалык программалы луыса лэсьтӥзы. Нырысетӥ люкетсэ 24-тӥ инвожое уже кутӥзы вал. Оглом туэ тупатъям сюреслэн кузьдалаез вить иськем луиз.  Тегъёс: Авто Ува Удмуртия сюресъёс тупатъянужъёс  